Forsíða / Fréttir / Bókun bæjarstjórnar vegna fjárhagsáætlunar ársins 2020 Fjárhagsáætlun fyrir árið 2020 hefur verið samþykkt af bæjarstjórn Snæfellsbæjar . Samkvæmt áætluninni verður útsvarsprósenta í Snæfellsbæ óbreytt en breytingar voru gerðar á álagningarprósentu fasteignagjalda . Álagningarprósenta vatnsgjalds húseigna í A-flokki lækkar um 9% og álagningarprósenta fráveitugjalds húseigna í A-flokki lækkar um 6,25% . Þetta er gert til að koma til móts við íbúa Snæfellsbæjar þannig að heildarfasteignagjöld hækki ekki á milli ára þrátt fyrir hækkun á fasteignamati . Smávægileg hækkun varð á gjaldskrám bæjarfélagsins . Bæjarstjórn leggur á það áherslu að haldið verið áfram þeirri góðu þjónustu sem veitt er í sveitarfélaginu og að henni hlúð eins og kostur er . Styrkir til félagasamtaka hækka á árinu 2020 og verða kr. 64.515.000 . - Að venju eru hæstu styrkirnir til íþrótta - og ungmennastarfs . Snæfellsbær mun áfram bjóða upp áfrístundastyrk til tómstundastarfs ungmenna . Stærsta framkvæmd ársins 2020 verður lenging Norðurgarðs í Ólafsvík . Fjárhagsstaða Snæfellsbæjar er góð , og á árinu 2019 tókst að greiða upp lán en engin ný lán þurfti að taka á árinu þrátt fyrir miklar framkvæmdir á árinu 2019 . Hafnarsjóður er fjárhagslega vel stæður og skuldar engin langtímalán .